ເພື່ອເປັນການຄຳນັບຮັບຕ້ອນ ກອງປະຊຸມຜູ້ບໍລິຫານການສຶກສາ ທົ່ວແຂວງຫຼວງພະບາງຈະຈັດຂື້ນໃນມໍ່ໆນີ້. ໃນວັນທີ 7 ກໍລະກົດ 2016 ຜ່ານມາ ທີ່ຫ້ອງປະຊຸມໂຮງຮຽນມັດທະຍົມສົມບູນ ສົງ (ວັດສີພຸດທະບາດ) ເມືອງຫຼວງພະບາງ, ແຂວງຫຼວງພະບາງ ໄດ້ຈັດພິທີມອບບັດໃຫ້ສະມາຊິກພັກສົມບູນ ແລະ ມອບໃບຍ້ອງຍໍຂັ້ນແຂວງໃຫ້ແກ່ບຸກຄົນ ແລະ
ມກອງທີ່ມີຜົນງານດີເດັ່ນ ໂດຍການເປັນປະທານຂອງສະຫາຍ ເອິງ ລໍສະຫວັນ ຄະນະປະຈຳພັກແຂວງ, ຄະນະພັກຮາກຖານ ຫົວໜ້າພະແນກສຶກສາທິການ ແລະ ກິລາແຂວງຫຼວງພະບາງ, ມີ ທ່ານ ເລຂາໜ່ວຍພັກ, ສະມາຊິກພັກຕະຫຼອດຮອດ ຄູ-ອາຈານ ໂຮງຮຽນມັດທະຍົມສົມບູນ ສົງເຂົ້າຮ່ວມ.
ໃນພິທີ ທ່ານ ສອນທະຍາ ແກ້ວສຸວັນ ຄະນະໜ່ວຍພັກຮາກຖານໂຮງຮຽນມັດທະຍົມສົມບູນ ສົງ ໄດ້ຂື້ນຜ່ານ ຂໍ້ຕົກລົງຂອງຄະນະປະຈຳພັກແຂວງວ່າດ້ວຍການອານຸມັດມອບບັດໃຫ້ສະມາຊິກພັກສົມບູນ ແລະ ຂໍ້ຕົກລົງ ຂອງທ່ານເຈົ້າແຂວງ ວ່າດ້ວຍການອານຸມັດ ມອບໃບຍ້ອງຍໍໃຫ້ແກ່ບຸກຄົນ ແລະ ກົມກອງທີ່ມີຜົນງານດີເດັ່ນ, ສຳລັບສະມາຊິກພັກສົມບູນຂອງພັກປະຊາຊົນປະຕິວັດລາວ ແຂວງຫຼວງພະບາງທີ່ຈະໄດ້ຮັບບັດໃນຮອບທີ II ຊຸດທີ 01 ຈໍານວນ 377 ສະຫາຍ,ຍີງ 169 ສະຫາຍ, ສະເພາະໂຮງຮຽນມັດທະຍົມສົມບູນ ສົງມີ 9 ສະຫາຍໃນນັ້ນມີ ຄູສອນໂຮງຮຽນປະຖົມ 1 ສະຫາຍ ແລະ ຄູ-ອາຈານທີໄດ້ຮັບໃບຍ້ອງຍໍຂັ້ນເຈົ້າແຂວງໃນຄັ້ງນີ້ມີ 13 ສະຫາຍ.
ຕອນທ້າຍຂອງພິທີ ສະຫາຍ ເອິງ ລໍສະຫວັນ ຄະນະປະຈຳພັກແຂວງ, ຄະນະພັກຮາກຖານ ຫົວໜ້າພະແນກ ສຶກສາທິການ ແລະ ກິລາແຂວງຫຼວງພະບາງ ໄດ້ໃຫ້ກຽດມອບບັດສະມາຊິກ ໃຫ້ສະມາຊິພັກສົມບູນ ແລະ ໃບຍ້ອງຍໍ ຂັ້ນແຂວງ ພ້ອມມີຄຳເຫັນໂອ້ລົມຕໍ່ພິທີດັ່ງກ່າວ ພ້ອມດຽວກັນນີ້ ທ່ານຍັງໄດ້ກ່າວແດງຄວາມຍ້ອງຍໍຊົມເຊີຍ ຕໍ່ກັບຜົນງານ ທີ່ຄູ-ອາຈານ ໄດ້ເອົາໃຈໃສ່ສູງຕໍ່ກົດລະບຽບວິໄນຕ່າງໆ ແລະ ທ່ານຍັງໄດ້ເນັ້ນໜັກໃຫ້ພະນັກງານ ສະມາຊິກພັກ ທຸກສະຫາຍ ໃຫ້ນຳເອົາເນື້ອໃນຈິດໃຈກົດລະບຽບຂອງພັກພັກ, ກົດໝາຍຂອງລັດໄປຈັດຕັ້ງຜັນຂະຫຍາຍ ໂດຍແນໃສ່ເນື້ອໃນ 3 ລັກ ສະນະ, 5 ຫຼັກມູນສຶກສາ ແລະ 3 ຂໍ້ແຂ່ງຂັນຊອງການສຶກສາເພື່ອນຳໄປຜັນຂະຫຍາຍ ແຜນພັດທະນາການສຶກສາແຕ່ນີ້ຫາປີ 2020, ໃຫ້ສະມາຊິກພັກທຸກສະຫາຍ ສືບຕໍ່ເອົາໃຈໃສ່ເປັນແບບຢ່າງທີ່ດີໃນການປະຕິບັດລະບຽບໂຄງການເມືອງ, ມະຕິຄຳສັ່ງ, ລະບຽບຂອງພັກ, ລັດຖະທຳມະນູນ, ດຸໝັ່ນອອກແຮງງານ. ດຳລົງຊີວິດປອດໃສຂາວສະອາດ ຖືກຕ້ອງຕາມ ຂໍ້ກຳນົດ ກົດລະບຽບ ຂອງພັກ ແລະ ກົດໝາຍຂອງລັດ.